[{"text_idx": "#000001", "text": "Daw blog Ysbrydoli mis Hydref gan y chwedleuwyr Chandrika Joshi a Cath Little a\u2019u prosiect newydd, Okha Haran. Darllenwch fwy am y prosiect, y chwedleuwyr a rhai o uchafbwyntiau\u2019r cyfnod clo."}, {"text_idx": "#000003", "text": "Bydd Cath a Chandrika yn ein sgwrs Casglu ddydd Gwener 30 Hydref. Os hoffech ymuno a\u0302 ni am goffi a chlonc am y prosiect ar-lein archebwch eich slot am ddim gyda "}, {"text_idx": "#000004", "text": "Ein prosiect yw dweud a chanu stori Okha Haran yn Gymraeg, Gujurati a Saesneg. Stori Okha, merch felltigedig y Dduwies Parvati yw Okha Haran. Cafodd yr em hudolus yma o stori ei throsglwyddo am genedlaethau drwy deulu Chandrika. Rydym yn ddiolchgar i Gronfa Loteri Genedlaethol Cyngor Celfyddydau Cymru am wneud y gwaith hwn yn bosibl. Mae\u2019r cyllid hwn wedi rhoi\u2019r amser a gofod i ni gydweithio ac wedi ein galluogi i gael cefnogaeth ac ysbrydoliaeth ychwanegol gan y chwedleuwyr Sally Pomme Clayton a Tamar Eluned Williams."}, {"text_idx": "#000005", "text": "I bwy yw e a sut gall bobl gymryd rhan ynddo?"}, {"text_idx": "#000008", "text": "Cafodd Chandrika ei geni yn Uganda i rieni Indiaidd a daeth i Gymru fel ffoadur yn 1972. Clywodd hi a\u2019i siblingiaid straeon gan eu dau riant, straeon o Epigau Hindw\u0302 yn ogystal a\u0302 straeon gwerin o India. Roedd ei thad yn offeiriad Hindw\u0302 a Kathakaar. Mae Kathakaariaid yn dweud a chanu straeon crefyddol o\u2019r Mahabharat, Ramayana a\u2019r gwahanol Puraana. Clywodd ef yn adrodd epigau crefyddol tebyg i Okha Haran (yn ei lais soniarus) wrth ei blant a hefyd ei gynulleidfa. Roedd straeon ei mam yn aml am fenywod cryf tebyg i Savitri a Draupadi a hefyd gymeriadau ffugiannol \u2013 straeon a gafodd eu creu gan fenywod ar gyfer menywod, y straeon a ddysgodd gan ei mam. Roedd gan ei dau riant berthnasau oedd yn chwedleuwyr proffesiynol. Cyfarfu Chandrika a\u0302 Cath Little mewn gweithdy gan Frankie Armstrong , a chlywodd ganddi am chwedleua a chafodd ei denu yn syth. Ymunodd a\u0302 Chylch Chwedleua Caerdydd a dechrau ailadrodd y straeon a glywodd gan ei rhieni.\nCafodd Cath ei ganu a\u2019i magu yng Nghaerdydd ac mae fel arfer yn deud straeon o Gymru ac o\u2019i threftadaeth Gwyddelig a Seisnig. Mae dweud stori o\u2019r traddodiad Hindw\u0302 yn her newydd iddi ac mae\u2019n dysgu cymaint gan ei chyfaill Chandrika. Fel Chandrika, mae\u2019n hoffi straeon menywod cryf. Mae\u2019n falch iawn i ganfod menywod dewr, cryf, angerddol a hudolus yn stori Okha Haran."}, {"text_idx": "#000009", "text": "Mae Cath bob amser wedi dwlu ar straeon. Fe wnaeth gwrdd a\u0302 chwedleuwr proffesiynol am y tro cyntaf un diwrnod pan aeth hi a\u2019i phlant i Amgueddfa Werin Sain Ffagan. Y chwedleuwr oedd Daniel Morden ac roedd yn dweud hanes Geni Taliesin. Cafodd ei hysbrydoli a dechreuodd freuddwydio am ffyrdd i gael gyrfa fel chwedleuwr. Cymerodd dipyn o amser iddi, fe wnaeth lawer o ymarfer, ymuno a\u0302 Chylch Chwedleua Caerdydd a maes o law cymerodd ei chamau cyntaf ar y llwybr chwedleua proffesiynol yn 2006. Bu\u2019n dilyn ei hangerdd byth ers hynny."}, {"text_idx": "#000011", "text": "Mae uchafbwyntiau cyfnod clo Cath wedi cynnwys Casglu, a guradwyd gan y bythol siriol ac ysbrydoledig Tamar Eluned Williams. Dysgodd lawer hefyd yn gwrando yn y Privilege Cafe\u0301 @privilegecafe, a guradwyd gan Mymuna Soleman. Uchafbwyntiau cyfnod clo Chandrika fu sicrhau lle ar raglen mentora BTB a chael cyfle i gydweithio gydag un o\u2019i hoff chwedleuwyr \u2013 Cath Little."}]